การจัดการ

(1) โครงสร้างการจัดการ

โครงสร้างการจัดการของบริษัทประกอบด้วยคณะกรรมการทั้งหมด 3 ชุด

1.  คณะกรรมการบริษัท

2.  คณะกรรมการบริหาร

3.  คณะกรรมการตรวจสอบ

คณะกรรมการบริษัทประกอบด้วย

1.  นายเจริญ ศิริมงคลเกษม ดำรงตำแหน่ง ประธานกรรมการ

2.  นายประสิทธิ์ ศิริมงคลเกษม ดำรงตำแหน่ง รองประธานกรรมการ

3.  นายวิรัช ศิริมงคลเกษม ดำรงตำแหน่ง กรรมการผู้จัดการ

4.  นพ.อนันต์ ศิริมงคลเกษม ดำรงตำแหน่ง รองกรรมการผู้จัดการและเลขานุการบริษัท

5.  นายเฉลิม สุคนธ์ขจร ดำรงตำแหน่ง ประธานกรรมการตรวจสอบและกรรมการอิสระ

6.  นายอนุจิตร จิตฤดีอำไพ ดำรงตำแหน่ง กรรมการตรวจสอบและกรรมการอิสระ

7.  นพ.สาธิต กรเณศ ดำรงตำแหน่ง กรรมการตรวจสอบและกรรมการอิสระ

8.  พล.ต.ท. อุทัย อุเทนพิพัฒน์ ดำรงตำแหน่ง กรรมการอิสระ

9.  นางสมสิริ อิงโพธิ์ชัย ดำรงตำแหน่ง กรรมการ

10. นางปรานี ภาคสุข ดำรงตำแหน่ง กรรมการและผู้อำนวยการฝ่ายการเงิน

ขอบเขตและอำนาจหน้าที่ของคณะกรรมการบริษัท

ตามข้อบังคับบริษัท กรรมการมีอำนาจหน้าที่ในการตัดสินใจและดูแลการดำเนินงานของบริษัท
เว้นแต่เรื่องดังต่อไปนี้ คณะกรรมการบริษัทต้องได้รับอนุมัติจากที่ประชุมผู้ถือหุ้นก่อนดำเนินการ

(1) เรื่องที่กฎหมายกำหนดให้ต้องได้รับมติจากที่ประชุมผู้ถือหุ้น

(2) การทำรายการที่เกี่ยวโยงกัน ที่ขนาดของรายการมีค่าสูงกว่า 1,000,000 บาท หรือ 0.03%
    ของบัญชีสินทรัพย์ที่มีตัวตนสุทธิ
    (ยกเว้นรายการที่เป็นการดำเนินธุรกิจตามปกติและตามเงื่อนไขการค้าทั่วไป
    และรายการระหว่างกันนั้น เป็นรายการระหว่างบริษัทจดทะเบียนและบริษัทย่อย
    ซึ่งบริษัทจดทะเบียนถือหุ้นเกินกว่าร้อยละ 90)

(3) การได้มาและจำหน่ายไปซึ่งสินทรัพย์ ที่มีขนาดของรายการมีค่าเท่ากับร้อยละ 50 ขึ้นไป
    จะต้องของความเห็นชอบจากผู้ถือหุ้น

คณะกรรมการบริหาร

1.  นายเจริญ ศิริมงคลเกษม ดำรงตำแหน่ง ประธานกรรมการ

2.  นายประสิทธิ์ ศิริมงคลเกษม ดำรงตำแหน่ง รองประธานกรรมการ

3.  นายวิรัช ศิริมงคลเกษม ดำรงตำแหน่ง กรรมการผู้จัดการ

4.  นพ.อนันต์ ศิริมงคลเกษม ดำรงตำแหน่ง รองกรรมการผู้จัดการ

5.  นางสมสิริ อิงโพธิ์ชัย ดำรงตำแหน่ง กรรมการ

6. นางปรานี ภาคสุข ดำรงตำแหน่ง กรรมการและผู้อำนวยการฝ่ายการเงิน

ขอบเขตและอำนาจหน้าที่ของคณะกรรมการบริหาร

คณะกรรมการบริหารมีอำนาจหน้าที่ในการตัดสินใจและดูแลกิจการของบริษัท
ในกรณีที่มีเหตุการณ์สำคัญ อันจะส่งผลกระทบต่อผลการดำเนินงานของบริษัท
คณะกรรมการบริหารจัดต้องขอความเห็นชอบจากคณะกรรมการบริษัทในการตัดสินใจเรื่องดังกล่าว

คณะกรรมการตรวจสอบ

1.  นายเฉลิม สุคนธ์ขจร ดำรงตำแหน่ง ประธานกรรมการตรวจสอบ

2.  นายอนุจิตร จิตฤดีอำไพ ดำรงตำแหน่ง กรรมการตรวจสอบ

3.  นพ.สาธิต กรเณศ ดำรงตำแหน่ง กรรมการตรวจสอบ

4.  นายฉัตรชัย รัตนาวะไล ดำรงตำแหน่ง เลขานุการคณะกรรมการตรวจสอบ

ขอบเขตและอำนาจหน้าที่ของคณะกรรมการตรวจสอบ

คณะกรรมการตรวจสอบมีอำนาจหน้าที่รับชอบในการตรวจสอบระบบการควบคุมภายในของบริษัท
และสามารถให้ข้อคิดเห็นในการแก้ไขจุดบกพร่องแก่คณะกรรมการบริษัท
รวมทั้งพิจารณาคัดเลือกและเสนอแต่งตั้งผู้สอบบัญชีของบริษัท

(2) การสรรหากรรมการและผู้บริหาร

บริษัทไม่มีคณะกรรมการสรรหาในการคัดเลือกบุคคลขึ้นมาเป็นกรรมการ แต่จะให้คณะกรรมการบริษัท
เป็นผู้เสนอและสรรหาบุคคลที่มีความเหมาะสม มาเป็นกรรมการบริษัท
โดยผ่านความเห็นชอบจากมติที่ประชุมผู้ถือหุ้น วิธีการแต่งตั้งกรรมการแต่ละราย
ต้องได้รับคะแนนเสียงเห็นชอบเกินกว่ากึ่งหนึ่งของจำนวนเสียงทั้งหมดของผู้ถือหุ้นซึ่งมาประชุมและมีสิทธิออกเสียง

 (3) ค่าตอบแทนผู้บริหาร

(3.1) ค่าตอบแทนที่เป็นตัวเงิน

  (ก) ค่าตอบแทนในฐานะกรรมการ

  ค่าตอบแทนกรรมการรวม 10 ราย เท่ากับ 1,580,000 บาท ในปี 2543 โดยเป็นค่าตอบแทน

  ในรูปเบี้ยประชุมจำนวน 930,000 บาท และเป็นค่าตอบแทนกรรมการตรวจสอบเป็น

  จำนวนเงิน 650,000 บาท

(2) ค่าตอบแทนในฐานะผู้บริหาร

 ค่าตอบแทนผู้บริหารในปี 2543 จำนวน 12 ราย เท่ากับ 7,957,585 บาท 

(3.2) ค่าตอบแทนอื่น

-ไม่มี-

(4) การกำกับดูแลกิจการ

บริษัท จีเอฟพีที จำกัด (มหาชน) ได้ตระหนักถึงความสำคัญของการกำกับดูแลกิจการที่ดี
ซึ่งจะส่งผลให้การดำเนินงานเป็นไปอย่างมีประสิทธิภาพ โปร่งใส ตรวจสอบได้ ทั้งนี้
เพื่อประโยชน์สูงสุดของผู้ถือหุ้น ผู้บริหารกิจการ และผู้มีส่วนเกี่ยวข้อง

คณะกรรมการบริษัท มีจำนวน 10 ท่าน ซึ่งประกอบด้วย กรรมการอิสระจำนวน 4 ท่าน
และกรรมการตรวจสอบ จำนวน 3 ท่าน โดยปกติ
คณะกรรมการบริษัทจะมีการประชุมเป็นประจำทุกเดือนๆละ 1 ครั้ง ในปี 2543 นี้
มีการประชุมรวมทั้งสิ้นจำนวน 12 ครั้ง ซึ่งการประชุมส่วนใหญ่
จะเป็นการพิจารณาเรื่องผลประกอบการ แผนธุรกิจ การบริหารเงิน
รวมทั้งการกำหนดนโยบายที่สำคัญของบริษัท

สรุปการเข้าร่วมประชุมของคณะกรรมการบริษัทประจำปี 2543

  ---------------------- ------------------------------------ ----------------
  รายชื่อ                  ตำแหน่ง                               การเข้าร่วมประชุม

  1. นายเจริญ ศิริมงคลเกษม  ประธานกรรมการ                        12 ครั้ง

  2. นายประสิทธิ์           รองประธานกรรมการ                     12 ครั้ง
  ศิริมงคลเกษม                                                  

  3. นายวิรัช ศิริมงคลเกษม   กรรมการผู้จัดการ                        12 ครั้ง

  4. นพ.อนันต์ ศิริมงคลเกษม  กรรมการรองกรรมการผู้จัดการ              12 ครั้ง

  5. นางสมสิริ อิงโพธิ์ชัย     กรรมการ                              12 ครั้ง

  6. นางปรานี ภาคสุข       กรรมการและผู้อำนวยการฝ่ายการเงิน         12 ครั้ง

  7. นายเฉลิม สุคนธ์ขจร     ประธานกรรมการตรวจสอบและกรรมการอิสระ   12 ครั้ง

  8. นายอนุจิตร จิตฤดีอำไพ   กรรมการตรวจสอบและกรรมการอิสระ         12 ครั้ง

  9. นพ.สาธิต กรเณศ       กรรมการตรวจสอบและกรรมการอิสระ         12 ครั้ง

  10. พล.ต.ท. อุทัย        กรรมการอิสระ                          12 ครั้ง
  อุเทนพิพัฒน์                                                    
  ---------------------- ------------------------------------ ----------------

นอกจากนี้
คณะกรรมการบริษัทได้มีการแต่งตั้งคณะกรรมการตรวจสอบเพื่อช่วยกำกับดูแลกิจการและให้ข้อคิดเห็นหรือคำปรึกษาในเรื่องต่างๆ
ซึ่งคณะกรรมการตรวจสอบประกอบด้วยผู้ทรงคุณวุฒิ 3 ท่าน ดังนี้

1.  นายเฉลิม สุคนธ์ขจร

2.  นายอนุจิตร จิตฤดีอำไพ

3.  นพ.สาธิต กรเณศ

คณะกรรมการตรวจสอบได้จัดให้มีการประชุมจำนวน 4 ครั้ง ซึ่งการประชุมทุกครั้ง
คณะกรรมการตรวจสอบได้เชิญตัวแทนฝ่ายบริหารจำนวน 1 ท่านเข้าร่วมประชุม
เพื่อรับฟังความคิดเห็นต่อกิจการของคณะกรรมการตรวจสอบ
และฝ่ายบริหารสามารถนำข้อคิดเห็นดังกล่าว
นำไปปรับปรุงหรือเปลี่ยนแปลงในการบริหารงานให้มีประสิทธิภาพมากยิ่งขึ้น

สรุปการเข้าร่วมประชุมของคณะกรรมการตรวจสอบประจำปี 2543

  ----------------------- ----------------------------- -----------------
  รายชื่อ                   ตำแหน่ง                        การเข้าร่วมประชุม

  1. นายเฉลิม สุคนธ์ขจร      ประธานกรรมการตรวจสอบ          4 ครั้ง

  2. นายอนุจิตร จิตฤดีอำไพ    กรรมการตรวจสอบ                4 ครั้ง

  3. นพ. สาธิต กรเณศ       กรรมการตรวจสอบ                4 ครั้ง

  4. นพ. อนันต์ ศิริมงคลเกษม  กรรมการรองกรรมการผู้จัดการ       4 ครั้ง
  ----------------------- ----------------------------- -----------------

 (5) เรื่องการใช้ข้อมูลภายใน

บริษัทได้ตระหนักถึงหน้าที่และความรับผิดชอบ ในการเปิดเผยข้อมูลให้แก่ประชาชนทราบ
โดยยึดถือความถูกต้อง ชัดเจน เพียงพอ และความเท่าเทียมกัน
ดังนั้นบริษัทได้กำหนดให้ผู้บริหารระดับสูงเปิดเผยสารสนเทศต่อเจ้าหน้าที่ของบริษัทตามความจำเป็นที่ต้องทราบเท่านั้น
อีกทั้งบริษัทได้วางมาตรป้องกันการซื้อขายหลักทรัพย์โดยใช้ข้อมูลภายในของบริษัท กล่าวคือ
บริษัทได้กำหนดนโยบายมิให้ผู้บริหารและเจ้าหน้าที่ของบริษัทที่ทราบข้อมูลภายในของบริษัท
ทำการซื้อขายหุ้นของบริษัทในช่วงที่มีผลกระทบต่อราคาหุ้น
โดยที่บริษัทจะสอบถามรายละเอียดการถือหลักทรัพย์ของผู้บริหารและเจ้าหน้าที่ของบริษัทที่เกี่ยวข้องในช่วงนั้นๆ
เช่น ห้ามซื้อขายหลักทรัพย์โดยเฉพาะช่วง 1 เดือน ก่อนที่งบการเงินเผยแพร่ต่อสาธารณชน

ที่ผ่านมาผู้บริหารและเจ้าหน้าที่ของบริษัทที่เกี่ยวข้อง
ให้ความร่วมมือในการปฏิบัติตามข้อกำหนดดังกล่าวมาโดยตลอด
โดยไม่เคยใช้ข้อมูลภายในเพื่อประโยชน์ส่วนตน
ดังนั้นบริษัทยังไม่ได้ตั้งมาตรการลงโทษในเรื่องดังกล่าว

(6) บุคลากร

  บริษัทมีจำนวนพนักงานทั้งหมด 2,748 คน โดยแบ่งเป็น

  1. ฝ่ายบริหาร จำนวน 8 คน

  2. ฝ่ายบัญชีและการเงิน จำนวน 36 คน

  3. ฝ่ายบุคคลและธุรการ จำนวน 73 คน

  4. ฝ่ายจัดซื้อ จำนวน 13 คน

  5. ฝ่ายสารสนเทศ จำนวน 1 คน

  6. ฝ่ายขายในประเทศ จำนวน 14 คน

  7. ฝ่ายขายต่างประเทศ จำนวน 9 คน

  8. ฝ่ายส่งเสริมการขาย จำนวน 2 คน

  9. ฝ่ายผลิต จำนวน 2,203 คน

  10. ฝ่ายคลังสินค้าและพัสดุ จำนวน 141 คน

  11. ฝ่ายควบคุมคุณภาพวิเคราะห์ จำนวน 48 คน

  12. ฝ่ายผลิตภัณฑ์อาหาร จำนวน 72 คน

  13. ฝ่ายพัฒนาคุณภาพ จำนวน 3 คน

  14. ฝ่ายก่อสร้าง จำนวน 26 คน

  15. ฝ่ายไฟฟ้าเครื่องเย็น จำนวน 28 คน

  16. ฝ่ายซ่อมบำรุง จำนวน 71 คน

ผลตอบแทนรวมของพนักงานทั้งหมดในปี 2543 เท่ากับ 249.63 ล้านบาท (เงินเดือน, โบนัส,
ค่าล่วงเวลา, เบี้ยเลี้ยง และเบี้ยขยัน)

นโยบายในการพัฒนาพนักงาน

บริษัทมีการฝึกอบรมพนักงานก่อนปฏิบัติงานจริง ซึ่งแบ่งพนักงานออกเป็น 3 ระดับดังนี้

  ระดับพนักงานใช้แรงงาน

บริษัทได้จัดทำการฝึกอบรมพนักงานก่อนปฏิบัติงานจริง เช่น
การอบรมด้านความปลอดภัยในการทำงาน
อบรมความรู้เบื้องต้นเกี่ยวกับนโยบายคุณภาพตามมาตรฐาน ISO9002 และอื่นๆ

ระดับพนักงานหัวหน้างาน

บริษัทได้จัดทำการฝึกอบรมพนักงานก่อนปฏิบัติงานจริง เช่น
การอบรมด้านความปลอดภัยในการทำงาน
อบรมความรู้เบื้องต้นเกี่ยวกับนโยบายคุณภาพตามมาตรฐาน ISO9002
และมีการอบรมการเป็นผู้บังคับบัญชาที่ดี และอื่นๆ เป็นต้น

ระดับผู้บริหาร

ระดับผู้บริหาร มีการจัดอบรมความรู้เบื้องต้นเกี่ยวกับนโยบายคุณภาพตามมาตรฐาน ISO9002
ระบบพัฒนาคุณภาพ GUIDE 25 และ HACCP และอื่นๆ เป็นต้น